Temeljem članka 11. Smjernica za provedbu Odluke o donošenju općih akata o postupku zapošljavanja u trgovačkim društvima u vlasništvu Grada Zadra i ustanovama kojima je osnivač (KLASA:025-01/25-01/01,URBROJ:2198-1-02-25-3), **Povjerenstvo za izbor promatrača raspisuje**

**JAVNI POZIV**

za prijave kandidata

za izbor promatrača za potrebe provedbe javnih natječaja za sva trgovačka društva i ustanove u vlasništvu Grada Zadra

**I.**

**Objavljuje se Javni poziv za prijavu kandidata za izbor promatrača za potrebe provedbe javnih natječaja za sva trgovačka društva i ustanove u vlasništvu Grada Zadra.**

**II.**

**Trgovačka društva i ustanove koji su obvezni provoditi natječajni postupak su:**

**TRGOVAČKA DRUŠTVA USTANOVE**

* Čistoća d.o.o. Zadar, - Gradska knjižnica Zadar,
* Vodovod d.o.o. Zadar, - Hrvatsko narodno kazalište,
* Liburnija d.o.o. Zadar, - Koncertni ured Zadar,
* Nasadi d.o.o. Zadar, - Zadarski šport,
* Obala i lučice d.o.o. Zadar, - Dječji vrtić Radost,
* Tržnica Zadar d.o.o., - Dječji vrtić Sunce,
* Športski centar Višnjik d.o.o., - Dječji vrtić Latica,
* Eko d.o.o. Zadar, - Pučko otvoreno učilište Zadar.
* Inovativni Zadar d.o.o.,

**III.**

Promatrači imaju pravo nazočiti provjeri znanja i sposobnosti kandidata prijavljenog na natječaj, uvida u dokumentaciju vezanu za provedbu javnog natječaja, pravo postavljanja pitanja u vezi s postupkom, upozoravanja na moguće nepravilnosti, pravo na presliku zapisnika o radu Povjerenstva i pravo na primjedbe koje se unose na zapisnik o radu Povjerenstva za provedbu javnog natječaja.

Promatrači za svoje sudjelovanje u radu Povjerenstva za provedbu javnog natječaja ima pravo na naknadu.

Promatrači imaju pravo i na naknadu stvarnih troškova prijevoza sukladno važećim propisima.

**IV.**

**Prijavu mogu podnijeti kandidati koji:**

* su punoljetni,
* imaju prebivalište na području grada Zadra ili Zadarske županije,
* nisu članovi političke stranke,
* nisu u radnom odnosu niti članovi upravljačkih tijela u društvima i ustanovama u vlasništvu Grada Zadra i
* protiv kojih se ne vodi kazneni postupak.

**Prijavi se moraju priložiti:**

* preslika osobne iskaznice,
* ispunjeni obrazac i pisane izjave i
* uvjerenje da se ne vodi kazneni postupak ( ne starije od 6 mjeseci).

Kandidati koji su aktivni članovi udruga civilnog društva i/ili koji imaju iskustvo u javnom radu (sudjelovanje u udrugama, savjetodavnim tijelima i sl.) prilažu prijavi i odgovarajuću dokumentaciju kojom potvrđuju članstvo u udruzi odnosno iskustvo u javnom radu.

Prijavu može podnijeti samo kandidat osobno.

**U prijavi kandidat za promatrača navodi koje je društvo odnosno ustanova njegovo područje interesa.**

Prijava mora biti vlastoručno potpisana.

**Obrazac prijave i izjave iz stavka 2. ovog članka moguće je preuzeti na mrežnoj stranici Grada Zadra** [**https://www.grad-zadar.hr/**](https://www.grad-zadar.hr/) **ili u pisarnici Grada Zadra na adresi Narodni trg 1, u Zadru.**

Povjerenstvo za izbor promatrača može od kandidata zatražiti dodatne podatke nužne za postupanje po zaprimljenoj prijavi.

**V.**

**Prijava se može podnijeti putem :**

1. predajom neposredno u pisarnicu Grada Zadra, Narodni trg 1, 23000 Zadar,
2. putem pošte na adresu: Grad Zadar, Povjerenstvu za izbor promatrača, Narodni trg 1, 23000 Zadar, s naznakom „Prijava za izbor promatrača“,
3. Električnom poštom kao (skenirani) dokument u PDF formatu (kako bi bio vidljiv vlastoručni potpis kandidata) na e-mail ured.grada@grad-zadar.hr

**VI.**

**Prijave se podnose do 17. listopada 2025. godine.**

Nepravodobne i nepotpune prijave neće se razmatrati.

**VII.**

Promatrači koji ispunjavaju uvjete javnog poziva upisati će se u evidenciju promatrača koju vodi Grad Zadar.

Za svaki pojedini javni natječaj za zapošljavanje u trgovačkim društvima i ustanovama u vlasništvu Grada, Grad Zadar određuje promatrača iz evidencije metodom rotacije.

Izabrani promatrač imenuje se u Povjerenstvo za provedbu javnog natječaja.

Grad Zadar će na svojim mrežnim stranicama objaviti podatke o svakom dodijeljenom promatraču za svaki pojedini natječaj koji objave trgovačka društva odnosno ustanove.

**VIII.**

Evidencija promatrača vrijedi četiri godine od dana objave na mrežnim stranicama Grada Zadra.

Na mrežnim stranicama Grada Zadra <https://www.grad-zadar.hr/>, tekst Javnog poziva sa pripadajućim obrascima dostupan je do isteka roka iz članka 6. ovog Javnog poziva.

**IX.**

Riječi i pojmovi koji imaju rodno značenje bez obzira jesu li u ovom Javnom pozivu korišteni u muškom ili ženskom rodu odnose se na jednak način na muški i ženski rod.

KLASA:025-01/25-01/01

URBROJ:2198-1-03-25-7

Zadar, 03. listopada 2025. godine

**POVJERENSTVO ZA IZBOR PROMATRAČA**